
Comunicat de presă



Azi, 25 iulie 2019, la Inspectoratul Școlar Județean Arad a avut loc vizita delegaților Federației TROPAS Y LEGIONES DE LAS FIESTAS DE CARTHAGINESES Y ROMANOS, conduși de președintele acesteia, José Antonio Meca Martínez împreună cu vice-primarul din Cartagena, responsabil pe zona de turism și comerț, Manuel Antonio Padín Sitcha,  fondatorul InTimes concept, domnul Marius Simion, și asociații Marius Porcolean și Ciprian Cristea.
Oaspeții au fost întâmpinați de doamna prof.dr. Anca Patricia Stoenescu - Inspector școlar general la Inspectoratul Școlar Județean Arad.
[bookmark: _GoBack] În cadrul vizitei s-au discutat detaliile unui eveniment deosebit ce urmează să aibă loc în Arad, anul viitor în luna mai, timp de 5 zile și despre oportunitatea dezvoltării unor proiecte comune educaționale, prin care se vor pune astfel bazele unui eveniment cultural de tradiție și în Arad, în care, pe lângă războiul dintre cartaginezi și romani, se vor îmbina mai multe perioade și evenimente istorice, cum ar fi războaiele daco-romane

De asemenea, au fost prezentate inspectorilor școlari câteva filmulețe care ilustrează activitatea acestei federații care organizează în fiecare an, de 3 decenii încoace, în Cartagena (zona Murcia, Spania), un superb festival de interes turistic internațional, cu temă istorică. În cadrul acestuia, mii de oameni participă activ la recrearea atmosferei și a evenimentelor din timpul celui de-Al Doilea Război Punic, de acum mai bine de 2.000 de ani.

Mai multe detalii despre evenimentul din Cartagena, împreună cu o sumedenie de imagini și clipuri video, puteți vedea direct pe site-ul partenerului: http://cartaginesesyromanos.es

